Մեր համոզմամբ հենց հանրային լայն վերահսկողության պայմաններում ձևավորված ընդերքօգտագործման իրավունքն է արժևորվում ժամանակակից գործարար պայմաններում, ինչով էլ պայմանավորված է Ընկերության՝ հանրային լայն իրազեկմանն ուղղված նախաձեռնողականությունը: Մենք նաև այն համոզմանն ենք, որ քաղաքացիական հասարակության ինստիտուտների գործունեությունն առաջնահերթ պետք է ուղղված լինի հենց իրավական պետության կայացմանը, օրենքի առջև հավասարության սկզբունքի ամրապնդմանը ու գործող օրենսդրության պահանջների անվերապահ կատարմանը: